钦定古今图书集成/明伦汇编/闺媛典/第013卷 > 《促织吟》吴师道
## 钦定古今图书集成/明伦汇编/闺媛典/第013卷 > 《促织吟》吴师道

“高秋白露如零雨，促织惊寒近床语。美人不寤空闺
深，共向西风诉劳苦。玉关征人去不归，无书寄与来
鸿飞。背壁孤灯照清泪，谁家急杵敲寒衣。寒衣八月
当寄时，今年独恨衣成迟。天吴颠倒旧绣裂，春蚕冻
损新丝稀。夜长抱膝三太息，此怀促织那能知。微霜
凄凄月欲没，四壁萧萧声转急。吟成锦字长相思，万”
里秋空凝愁碧。